b'\n_START_ARTICLE_\nZvezdasti motor\n_START_PARAGRAPH_\nZvezdasti ali radialni motor (ang. radial engine; nem. sternmotor; fr. moteur en \xc3\xa9toile) je vrsta letalskega motorja z notranjim zgorevanjem, pri katerem so valji name\xc5\xa1\xc4\x8deni radialno okrog ro\xc4\x8di\xc4\x8dne gredi, podobno kot naperke pri kolesu. Ve\xc4\x8dinoma so se uporabljali na letalih, preden so pri\xc5\xa1li turbinski letalski motorji. Po navadi so bili zra\xc4\x8dno hlajeni, kar je zmanj\xc5\xa1alo te\xc5\xbeo in kompleksnost motorja zaradi odsotnosti hladilnika. To je tudi pove\xc4\x8dalo odpornost na zadetke od sovra\xc5\xbenikovega ognja v bojih. So pa imeli ve\xc4\x8dji pre\xc4\x8dni presek kot vrstni ali V-motorji, kar je pove\xc4\x8dalo zra\xc4\x8dni upor. To te\xc5\xbeavo so prvi delno uspe\xc5\xa1no re\xc5\xa1ili nem\xc5\xa1ki konstruktorji v letalu FW-190 oz. z motorjem BMW 801, kjer so motor bolj zaprli, predenj pa postavili dodatni ventilator za razpr\xc5\xa1evanje zraka._NEWLINE_Ve\xc4\x8dina zvezdastih motorjev je bila na bencin, so pa obstajali tudi dizelski zvezdasti motorji, ki so imeli manj\xc5\xa1o porabo goriva in manj\xc5\xa1o verjetnost po\xc5\xbeara._NEWLINE_Mo\xc4\x8dnej\xc5\xa1e izvedbe so imele ve\xc4\x8d vrst valjev (tudi do \xc5\xa1tiri), v vrsti je bilo vedno liho \xc5\xa1tevilo valjev za gladko delovanje motorja. Npr. pri pet cilindri\xc4\x8dnem zvezdastem motorji je bil zaporedni red v\xc5\xbeiga 1, 3, 5, 2, 4 in potem spet 1 - vsak drugi cilinder je v\xc5\xbegal._NEWLINE_Motorji dru\xc5\xbeine Wasp izdelovalca Pratt & Whitney so bili vgrajeni v najuspe\xc5\xa1nej\xc5\xa1e izmed lovcev druge svetovne vojne, npr. Vought F4U Corsair, Grumman F6F Hellcat, Republic P-47 Thunderbolt, v \xc5\xa1tevilne bombnike in transportna letala; po mnenju strokovnjakov predstavljajo vrh razvoja zra\xc4\x8dno hlajenih zvezdastih motorjev._NEWLINE_Zvezdaste motorje je sorazmerno te\xc5\xbeko zagnati zaradi visoke viskoznosti neogretega olja. Npr. \xc4\x8de je letalo imelo \xc5\xa1tiri motorje, je bilo v praksi pogosto, da je bil vsaj eden motor te\xc5\xbeak za zagon. Uporablja se razli\xc4\x8dne na\xc4\x8dina zagona: manj\xc5\xa1e se lahko za\xc5\xbeene z elektri\xc4\x8dnim zaganjalnikom, za ve\xc4\x8dje motorje se je uporabljali tudi eksplozivni naboj, ki je zagotavljal plin pri zagonu ali pa majhen majhen dvotaktni bencinski motor. Prvi skuterji Piaggio Vespa so za pogon uporabljali predelan dvotaktni zaganjalnik._NEWLINE_\xc4\x8cas med prenovo motorja zvezdastih motorjih (TBO) je okrog 600-1500 delovnih ur, precej manj kot turbinski letalski motorji (tudi do 5000 ur).'